བྲག་བཙན་གྱི་བསང་མཆོད་མདོར་བསྡུས་བཞུགས།
༄༅། ། ཧྲཱིཿ རང་བཞིན་ཆོས་སྐུའི་ཀློང་ནས་བདུད་སྡེའི་དཔུང་། ། འདུལ་ཕྱིར་
སྲིད་གསུམ་ཟིལ་གནོན་གཏུམ་དྲག་སྐུར། ། རབ་བསྒྱུར་དབང་ཆེན་ཧ་ཡ་གྲྀ་ཝ་ཡིས། །
དྲེགས་པ་དབང་བསྡུས་སྣོད་བཅུད་བྱིན་གྱིས་རློབས། ། མ་དག་འཁྲུལ་སྣང་སྲིད་པའི་
ལྷ་སྲིན་སྤྱི། ། བྱེ་བྲག་འཇིགས་པའི་བྲག་དམར་མཁར་རྫོང་ལ། ། བརྟེན་བཅས་
བཙན་རྒོད་བདུད་འདུལ་འབར་བ་རྩལ། །འཁོར་བཅས་འདིར་སྤྱོན་དགྱེས་བཞིན་
བརྟན་པར་བཞུགས། ། རབ་དམར་འཇིགས་པའི་ཆ་ལུགས་མི་ཟད་ལྡན། ། ཁྲབ་རྨོག་
བེར་གསོལ་མདའ་གཞུ་འབར་བ་འགེངས། ། འབྲོང་གཡག་ཁམ་པ་ཞོན་ནས་དགྲ་
དཔུང་འདུལ། ། རེས་འགའ་རྟ་སྔོན་ལ་ཆིབས་མཛེས་པའི་གཟུགས། ། སྣ་ཚོགས་རྣམ་
འགྱུར་མ་ངེས་སྟོན་མཛད་ཅིང་། །འཁོར་ཚོགས་བཙན་བདུད་གདེངས་ཅན་དབུས་
ན་འགྱིང་། ། ཁྱེད་རྣམས་སྒོ་གསུམ་ཕོག་ཐུག་གང་བྱུང་བ། ། བཟོད་བཞེས་མཐུན་
པའི་ལས་ཀུན་མ་གཡེལ་མཛོད། ། བདེ་སྟོང་རང་སྣང་མཆོད་ཚོགས་འཛད་མེད་
དང་། ། བསང་དུད་དྲི་བསུང་སྨན་ཆང་གསེར་སྐྱེམས་གཡོ། ། གཏོར་ཚོགས་དཀར་
དམར་བཟའ་བཅའ་ལྷུན་པོར་སྤུངས། ། ལྷ་ཁྱོད་མཆོད་ཀྱིས་ཚིམ་ཞིང་དགྱེས་གྱུར་
ཅིག ། པདྨ་ཐོད་ཕྲེང་དབང་ཆེན་དཔའ་བོ་ཡི། ། བཀའ་དམ་རྡོ་རྗེའི་ཕྲེང་བ་གཙུག་
ཆོངས་ལ། ། རྒྱལ་བའི་བསྟན་དང་བསྟན་འཛིན་འདུས་སྡེ་སྐྱོངས། ། ཁྱོད་ཉིད་མཆོད་
- 93 -

བསང་མཆོད་ཀྱི་རིམ་པ་ཕྱོགས་བསྒྲིགས་སུབཀོད་པ།
པའི་སྐྱེ་བོ་མི་ཕྱུགས་བཅས། ། སྲུང་སྐྱོབ་བྱ་ར་མེལ་ཚེ་གཡེལ་མེད་མཛོད། ། ནད་
ཡམས་བྱད་ཕུར་སྲི་ཀེག་རྐྱེན་ངན་ཀུན། ། ཞི་ཞིང་ཚེ་བསོད་རིགས་རྒྱུད་འབྱོར་བ་
རྒྱས། ། ཟས་ནོར་ཕྱྭ་གཡང་ཕུན་ཚོགས་མཚོ་ལྟར་འཁྱིལ། ། ནག་ཕྱོགས་མི་དང་མི་
མིན་ཚར་གཅོད་མཛོད། ། དབང་ཐང་རླུང་རྟ་སྙན་གྲགས་ཕྱོགས་བཅུར་རྒྱས། ། ཀུན་
ཀྱང་ཡིད་མཐུན་དགེ་བཅུའི་ལམ་ལ་གཞོལ། ། ཆོས་སྲིད་བསམ་དོན་ཡིད་བཞིན་ནོར་
བུ་ལྟར། ། ལྷུན་གྲུབ་བདེ་སྐྱིད་དགའ་སྟོན་དར་བར་མཛོད། ། བླ་མ་ལྷ་སྲུང་བཅས་
པའི་བྱིན་མཐུ་དང་། ། མཐའ་བྲལ་རྟེན་འབྱུང་བསླུ་མེད་བདེན་པ་ཡིས། ། བརྟན་
གཡོའི་རྒུད་པའི་མུན་པ་ཀུན་ཞི་སྟེ། ། བདེ་ལེགས་ཉིན་བྱེད་རྩེ་དགའ་རྒོད་གྱུར་ཅིག །
ཅེས་བྲག་བཙན་གྱི་བསང་མཆོད་བསྡུས་པ་འདི་ནི། གུས་ལྡན་སློབ་འབངས་སྦྱིན་བདག་འགའི་ངོར།
༧ རོང་པོ་ཆོས་རྗེའི་སྤྲུལ་མིང་བས་བྲིས་པ་ཛ་ཡནྟུ།